tomron87/hebrew-wikipedia-sentences-corpus huggingface dataset:
במהלך תקופתו במועדון ערך שש הופעות ליגה במדי הקבוצה הראשונה של המועדון, והוסיף שלוש הופעות במסגרת ליגת האלופות לעונת 2017/2018.
ב-1 ביולי 2022 חתם סבילאר על חוזה לחמש שנים ברומא מהסרייה א'.
ב-8 בספטמבר ערך את הופעת הבכורה שלו במועדון, בהפסד 2-1 ללודוגורץ ראזגרד במסגרת שלב הבתים של הליגה האירופית לעונת 2022/2023. ב-14 במאי 2023 ערך את הופעת הבכורה שלו בליגה, בתיקו 0-0 נגד בולוניה 1909 במסגרת המחזור ה-35 לעונת 2022/2023. הוא ערך שלוש הופעות ליגה בעונה זו.
סבילאר שיחק בנבחרות הצעירות של בלגיה.
ב-1 בספטמבר 2021 ערך את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות.
מילה שלה הוא סרט קולנוע אמריקאי משנת 2022 בבימויה של מריה שרדר, עם קארי מאליגן וזואי קאזאן בתפקידים הראשיים.
התסריט מבוסס על הספר "She Said" של העיתונאיות ג'ודי קנטור ומייגן טוהיי משנת 2019 שחשפו את פרשת ההטרדות והתקיפות המינייות של הארווי ויינסטין בעל חברת ההפקות מירמקס.
עבודת התחקיר שלהן בפרשה זאת זיכתה אותן בפרס פוליצר לתחקיר עיתונאי.
קארי מאליגן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע ולפרס באפט"א לשחקנית הטובה ביותר בתפקיד משנה.
רבקה לנקביץ' הייתה מועמדת לפרס באפט"א לתסריט המעובד הטוב ביותר.
בסרט נשמעים קולות מדובבים של דונלד טראמפ והארווי ויינסטין.
ג'ודי קנטור (זואי קאזאן) היא עיתונאית יהודיה צעירה בניו יורק טיימס שמתחילה לחקור את ההטרדות והתקיפות המיניות של הארווי ויינסטין בעל חברת ההפקדות מירמקס של שחקניות צעירות שעבדו תחת מרותו.
היא מקבלת שיחת טלפון מהשחקנית רוז מק'גוון שבה היא מספרת שווינסטין אנס אותה כשהייתה בת 23. ג'ודי משוחחת גם עם השחקניות אשלי ג'אד וגווינת' פלטרו שמספרות לה על מעשים דומים של וויינסטין נגדן אך מבקשות לא לפרסם זאת.
לג'ודי מצטרפת עמיתתה העיתונאית הצעירה מייגן טוהיי (קארי מאליגן) ובעזרה של מנהלת הדסק רבקה קורבט (פטרישה קלארקסון) והעיתונאי הוותיק דין בקט (אנדרה בראואר) הן פותחות בתחקיר עיתונאי מקיף.
התחקיר נתקל בקשיים היות שחלק מהשחקניות שהתלוננו קבלו פיצויים בתנאי שיחתמו על חוזי סודיות.
הן מסרבות לדבר ובכמה מקומות טורקות את הדלת.
עורך הדין של וויינסטין נפגש אתן אך מסרב לגלות פרטים על החוזים האלה.
ג'ודי טסה ללונדון ופוגשת בשלוש שחקניות שמוכנות להעיד נגד ווינסטין - זלדה פרקינס (סמנטה מורטון), לורה מאדוק (ג'ניפר אילי) ורוונה צ'יו (אנג'לה יאו).
היא נפגשת בחשאי עם ארווין רייטר (זאק גרנייה) שעבד כרואה חשבון במירמקס והוא מעביר לה מסמך על חוזי הפיצויים שנחתמו במירמקס עם המתלוננות.
ווינסטין משוחח עם הצוות ומכחיש הכל.
הוא מקבל 48 שעות להגיב אך אינו מגיב.
ב-5 באוקטובר 2017 מתפרסם המסמך ומעורר מהומה.
תוך זמן קצר נוספות 82 תלונות חדשות של נשים נגד וויינסטין.
הוא נעצר ונשפט ל-23 שנות מאסר.
בעקבות זאת נחקקים במדינות רבות חוקים נגד הטרה מינית ומוקמת תנועת Me Too.
שם השחקן/יתשם הדמותהערותקארי מאליגןמייגן טוהייעיתונאיתזואי קאזאןג'ודי קנטורעיתונאיתפטרישה קלארקסוןרבקה קורבטעיתונאיתאנדרה בראוארדין בקטעיתונאיג'ניפר אילילורה מאדוקנציג משרד החוץסמנתה מורטוןזלדה פרקינסשחקנית מתלוננתאשלי ג'אדבתפקיד עצמהשחקנית מתלוננתזאק גרנייהאירווין רייטררואה חשבוןרוז מק'גווןבתפקיד עצמהקול בלבדרוז מק'גווןשחקנית מתלוננתבקול מדובבגווינת' פלטרובתפקיד עצמהקול בלבדאנג'לה יאורוונה צ'יושחקנית מתלוננתטום פלפריג'ים רוטמןבעלה של מייגן
"מילה טובה" הוא סינגל שהוקלט על ידי עדן בן זקן ורמי קלינשטיין מתוך פרויקט מוזיקלי של "ישראל בידור".
את השיר הוציאו ב-23 באפריל 2023 לאור חברות התקליטים NMC, שרית הפקות והליקון ארומה מיוזיק כסינגל החמישי מתוך אלבומה השביעי של בן זקן, 7.
"מילה טובה" נכתב והולחן על ידי אבי אוחיון ודודי בר דוד, והופק על ידי מתן דרור.
השיר מתאר מסר של תקווה, חיבור ואופטימיות, תוך התמקדות בערכים של אהבה, חמלה והיכולת לשנות לטובה.
הוא מתחיל בתובנה עמוקה על טבע האדם – הרצון להיות ביחד, להתקרב ולחיות בשלום, גם לאחר מאבקים.
השיר מדגיש את הפוטנציאל הטמון באהבה ובמעשים קטנים של טוב, כאשר "עוד מילה טובה" ו"צחוק שמתגלגל" יכולים לשנות את חיינו ולשפר את העולם שסביבנו.
בחלקו השני, השיר נוגע ביכולת לקבל את המציאות כפי שהיא, להודות על מה שיש ולכבד את הדורות הקודמים – "לפרחים הוותיקים בגן".
המסר המרכזי הוא שתהליך של למידה וצמיחה לאורך הזמן מוביל אותנו להיות טובים יותר, הן כיחידים והן כחברה.
דרך שפה פשוטה ואופטימית, השיר מציע חזון של חיים המבוססים על אהבה, מילה טובה והכרת תודה, כרכיבים שמשמשים גשר בין חלום למציאות.
מילון הוא כלי לאיסוף, להגדרה ולביאור של אוצר המילים של שפה מסוימת.
סוג נוסף של מילון הוא מילון דו-לשוני, המכיל את אוצר המילים של שפה מסוימת, כשלכל מילה ניתנות מקבילותיה בשפה אחרת.
מילון עברי-אנגלי למשל, הוא מילון שמכיל את אוצר המילים של השפה העברית, ולכל מילה עברית מוצגות מקבילותיה באנגלית.
בשפות שהכתיב שלהן רחוק מלהיות פונטי, כלומר אינו משקף את אופן הגיית המילה, כוללים המילונים לעיתים גם מידע על אופן הגיית המילה.
בנוסף למילים והגדרותיהן, כוללים המילונים לעיתים תיאור האטימולוגיה של המילים.
להמחשת השימוש במילה כולל המילון לעיתים משפטים לדוגמה, או מובאות מהספרות.
מילונים רבים מלווים את הטקסט באיורים, הממחישים את ההגדרה הטקסטואלית של המילה.
במילון ויזואלי מרכז הכובד עובד אל האיור, שעל חלקיו נכתבות המילים שאותן מתאר האיור.
המילים במילון מסודרות בדרך כלל בסדר אלפביתי (הקרוי לפיכך גם סדר לקסיקוגרפי), המאפשר איתור נוח של מילה נדרשת.
מילון דו-לשוני כולל עקב כך, שני חלקים: האחד שבו המילים מסודרות בסדר אלפביתי לפי השפה האחת והאחר שבו, המילים מסודרות בסדר אלפביתי לפי השפה האחרת.
החלטה מרכזית הנדרשת בעת יצירתו של מילון היא קביעת אוצר המילים שלו, כלומר החלטה אילו מילים יופיעו במילון, ואילו מילים יושמטו ממנו, חרף היותן חלק מהשפה.
החלטה זו נדרשת במילון שאיננו מקיף, כגון מילון כיס, המכיל רק חלק מאוצר המילים הכולל.
גם מילון מקיף, האמור לשקף את כל אוצר המילים של השפה, נמנע בדרך כלל מלעשות זאת.
ההחלטות על הכללתן של מילים במילון מקיף מתמקדות בעיקר בתחומים הבאים:
מילון מתאר את השפה על כל רבדיה, אך כניסתה של מילת סלנג למילוני השפה התקנית מצריכה התגברות על מחסומים אחדים.
בין מילוני השפה התקנית יש המסתייגים מהכללתן של מילות סלנג (או לשון סגי נהור), ומציינים רק את הבולטות שבהן.
מילוני השפה העברית, כגון "המילון החדש" מאת אברהם אבן-שושן ו"אוצר הלשון העברית" מאת יעקב כנעני, כללו רק מילות סלנג נפוצות מאוד, כגון "נודניק".
רק בסוף המאה העשרים השתנתה גישה זו, ומילוני השפה התקנית, ובהם מילון אבן-שושן, מילון רב מילים ומילון אריאל החליטו לתת יצוג לסלנג.
שאלה נוספות היא הכללתם של חידושי לשון (תחדישים) - מילים ומונחים חדשים שנטבעו בעת האחרונה.
חידושי לשון הם, למשל, ראשי תיבות צבאיים שנקלטו בשפה, ביטויים שנטבעו על ידי עיתונאים, שאילת מילים משפות זרות וכדומה.
במקרה כזה על עורכי המילון להחליט האם התחדיש הוא תופעה חולפת שתיעלם כלעומת שבאה תוך תקופה קצרה, או שהוא עתיד להשתלב בשפה ולהפוך לחלק ממנה.
ברוב המילונים מקובל להמתין מספר שנים לפני שמוסיפים תחדיש למילון.
בנוסף למילים המשמשות רבים מדוברי השפה, כוללת כל שפה גם ז'רגון מקצועי, המשמש רק את העוסקים בתחום מקצועי מסוים, כגון רפואה או הנדסה.
מתוך הז'רגון המקצועי, יש החודרות גם לשימוש נרחב יותר, של הציבור הבא במגע עם בעלי המקצוע, אך רבות אינן חורגות מתחומו של המקצוע.
רבות ממילים אלה אינן מגיעות למילונים הכלליים, גם המקיפים שבהם, ומוצאות את מקומן רק במילונים ספציפיים, כגון מילון למונחי הנדסת חשמל.
השפה דינמית מטבעה, וכשם שנוספות לה מילים חדשות, כך מילים יוצאות מכלל שימוש.
כאשר מילה נמצאת רק בטקסטים עתיקים, שקריאתם נדירה, ספק האם יש לכלול אותה במילון, ובכך להעיק, במידה מסוימת, על המשתמש במילון.
במילוני השפה העברית, מילון אבן-שושן כולל מילים ארכאיות רבות, כאלה הנמצאות רק בתלמוד, למשל.
מילונים מקיפים אחרים של השפה העברית, כגון "רב מילים" מתייחסים בצורה סלקטיבית יותר למילים ארכאיות.
הרחבה מקובלת של מילון היא הכללה של ביטויים.
כהרחבה להגדרה של מילה מובאים גם ביטויים שבהם מילה זו היא מרכיב מרכזי.
בדומה לקריטריונים להכללת מילים, מופעלים גם קריטריונים להכללת ביטויים במילון.
בנוסף למילונים כלליים, המנסים להקיף את אוצר המילים המלא (או העיקרי) של השפה, מתקיימים מילונים נושאיים מגוונים:
מילון לתחום מקצועי מסוים, כגון מילון למתמטיקה או מילון לרפואה.
מילון לחטיבה לשונית מסוימת, כגון מילון קלישאות, מילון סלנג ומילון ניבים.
מילון למטרה מסוימת, כגון מילון למילים נרדפות או מילון לחריזה.
מילון היסטורי, העוסק בהתפתחותה של השפה.
תזאורוס - מילון למילים נרדפות.
במשך מאות שנים, היה המילון השימושי מודפס כספר עב כרס המכיל רשימות של מילים ותרגומים המסודרים על פי הסדר האותיות באנגלית ABC.
בשלהי המאה העשרים, עם התפתחות המחשבים עברו המילונים "אבולוציה" והפכו ממילון מודפס לשתי צורות הצגה חדשות: מילון אלקטרוני ותוכנת מילון.
מילון אלקטרוני, המכונה בישראל גם בשם מילונית (מילון קטן; הלחם של מילון, ושל מוספית ההקטנה ־ית) הוא מילון קטן בעל מקלדת הדומה למחשבון, הפועל באמצעות סוללות.
המילון האלקטרוני הראשון יוצר בסוף שנת 1987 על ידי חברת Franklin האמריקאית.
גודלו של מילון זה כגודל מילון כיס, ובצורתו הוא דומה למחשבון, שבו הוחלף לוח המקשים הספרתי במקלדת אלפביתית.
מאז המילון הראשון עברו המילונים האלקטרונים פיתוחים ושכלולים רבים.
השימוש במילון האלקטרוני הוא פשוט וקל יותר מהשימוש במילון מודפס.
כל שעל המשתמש לעשות הוא להקליד את המילה הרצויה לתרגום ובלחיצת כפתור המילון האלקטרוני יתרגם עבורו את הערך.
חלק מהמילונים האלקטרוניים יודעים גם לתקן למשתמש את טעויות הכתיב (Spelling) בזמן הקלדת הערך המבוקש, דבר המקל מאוד על המשתמש הממוצע, שלא פעם אינו מכיר את הכתיב המדויק של המילה.
בנוסף לתרגום המילה, בחלק מהמילונים ישנו מנגנון שנותן למשתמש דוגמות לשימוש בערך המתורגם, כך שהמשתמש יכול ללמוד להשתמש במילה בצורה נכונה.
עם התפתחות האינטרנט הולכים ומתרבים המילונים המקוונים, בהם המילון העברי-אנגלי מורפיקס ומיזם ויקימילון, כלומר אתרי אינטרנט המספקים לגולש שירותי מילון.
שירות גוגל תרגום הוא מילון רב-לשוני המציע תרגום בין יותר מ-80 שפות.
המילונים המקוונים מכילים מילים וביטויים רבים בכל תחום, כאשר כל הזמן נוספים ערכים נוספים למאגר, דבר הנותן מילון עדכני מאוד.
חלק מבסיס הנתונים הרחב והמקיף של המילונים המקוונים הוכנס והועבר למילוני כף יד אלקטרוניים שפועלים ללא תלות בגלישה.
בנוסף למילונים האלקטרוניים נמצאים בשוק מכשירים ותוכנות לסריקה של מילים וטקסטים לתרגום כגון מילון אלקטרוני דמוי עט רחב, בעל יכולת קריאה אופטית של טקסט מודפס וזיהויו באמצעות רכיב OCR.
תוכנת מילון היא תוכנה המותקנת במחשב האישי, ומספקת למשתמש שירותי מילון מקובלים.
התוכנה פועלת באופן עצמאי, או בשילוב עם מעבד תמלילים.
מחשב כף יד וטלפון חכם מאפשרים גם הם התקנה של תוכנת מילון.
במאי 2017 התקבלה החלטה במשרד החינוך להתיר את השימוש במספר דגמים של מילונים אלקטרוניים, בבחינות בתי הספר העל יסודיים ובבחינות הבגרות, דבר שבוודאי יקל על התלמידים שכעת יוכלו להשתמש במילון אלקטרוני ולא יצטרכו להשתמש במילון מודפס.
המילונים האלקטרוניים המאושרים על ידי משרד החינוך מכילים בין 200,000 מילים וביטויים בדגמים הפשוטים יותר ועד כ-600,000 מילים וביטויים במילונים המתקדמים יותר.
מילודון (שם מדעי: Mylodon) הוא סוג של עצלן קרקע נכחד שחי לפני 2 מיליון שנה עד לפני כעשרת אלפים שנה.
אורכו היה כשלושה מטרים ומשקלו כאלף קילוגרם.
המילודון ניזון מעלי עצים אליהם הגיע כשהזדקף על רגליו האחוריות.
מאובני המילודון נמצאו בצ'ילה ובארגנטינה וקיבלו שם ב-1840 בידי החוקר ריצ'רד אוון, שגם קבע את שמם של הדינוזאורים.
מאובניו נמצאו ברחבי ארגנטינה וצ'ילה וצ'ארלס דרווין גם מצא כמה עצמות במסעותיו, מה שנתן למין את שמו.
משמעות שם הסוג היא: "שן טוחנת".
חלק ממאובני העצלן עברו לסוג פרמילודון הקרוב אליו אך היה בעל מספר שונה של שיניים.
כמה מאובנים של תוארכו ללפני 5,000 שנה, כך שזה העצלן הקרקעי האחרון שהיה.
מילווקי היא העיר הגדולה ביותר במדינת ויסקונסין וה-31 בגודלה בארצות הברית.
העיר שוכנת לחופה המערבי של ימת מישיגן.
מילווקי מוכרת במיוחד בשל המבשלות ומפעלי הבירה שלה, כמו גם ביריד מוצרי החלב השנתי שלה.
בנוסף, יש במילווקי קבוצת כדורסל (מילווקי באקס) המשחקת בליגת ה-NBA.
האזור היה מיושב במשך שנים על ידי אינדיאנים.
שבטים אינדיאנים אלו היו מעורבים במלחמות רבות הכוללות את מלחמת הצרפתים והאינדיאנים, ואף היו מעורבים לטובת ארצות הברית במלחמת העצמאות של ארצות הברית.
למרות ברית זו, האינדיאנים נאבקו בארצות הברית במהלך מלחמת 1812.
האירופאים הראשונים שעברו להתגורר באזור היו מיסיונרים צרפתיים וסוחרי פרוות במהלך המאה ה-17 וה-18. בשנת 1818, התיישב במקום מגלה הארצות הצרפתי-קנדי סולומון ג'ונאו.
גל התיישבות אירופאי החל בשנת 1835. בשנת 1846 אוחדה העיר ג'ונאו עם שתי ערים שכנות, ונוצרה היחידה המוניציפלית של העיר מילווקי.
מספר גדול של מהגרים מגרמניה וממדינות אחרות הגדילו את אוכלוסיית העיר במהלך שנות ה-40 של המאה ה-19 ובמהלך העשורים שבאו אחריו.
גורמים מרכזיים להגירה היו אדמות חקלאיות זולות וכישלון אביב העמים.
בנוסף על ההגירה הגרמנית, הגיעה לעיר גם הגירה פולנית רבה.
נכון לשנת 2022, גרים בעיר כ-563 אלף תושבים.
נכון לשנת 2010, 51.8% מתושבי מילווקי מגדירים עצמם כדתיים.
מילווקי באקס היא קבוצת כדורסל מהעיר מילווקי שבוויסקונסין, ארצות הברית, המשחקת בליגת ה-NBA.
הקבוצה משובצת בבית המרכזי שבאזור המזרחי, ומארחת את משחקיה הביתיים באולם פייסרב פורום.
הבאקס זכו פעמיים באליפות, בעונת 1970/1971 ובעונת , והעפילו לגמר ה-NBA פעם אחת נוספת, בעונת 1973/1974. בין כוכבי המועדון בעבר היו כרים עבדול-ג'באר, אוסקר רוברטסון, בוב לניר, סידני מונקריף, ריי אלן ומייקל רד.
ייסוד המועדון והגעתו של לו אלסינדור (כרים עבדול-ג'באר)
מילווקי באקס נוסדו בחודש ינואר 1968, כאשר ליגת ה-NBA העניקה זיכיון לחברת מילווקי פרופשיונל ספורט אנד סרוויס (Milwaukee Professional Sports and Services, Inc), קבוצת משקיעים שבראשה עמדו ווסלי פבאלון ומרווין פישמן.
השם באקס (איילים) הוצע על ידי אוהד בתחרות שמות, לאור תכונותיו של האייל - זריזות, מהירות ויכולת ניתור.
בחודש אוקטובר שיחקו הבאקס את משחקם הראשון בליגת ה-NBA הסדירה נגד שיקגו בולס באולם המילווקי ארנה מול קהל של 8,467 צופים.
כמו קבוצות רבות לפניה גם עונתם הראשונה של הבאקס, עונת 1968/1969, הייתה קשה ולוותה במאבקים רבים.
ניצחונם הראשון הגיע במחזור השישי נגד דטרויט פיסטונס, 134-118. בעונתם הראשונה ניצחו הבאקס רק 26 משחקים.
מאזנם של הבאקס באותה שנה זיכה אותם בהגרלה, באמצעות הטלת מטבע, מול קבוצת פיניקס סאנס, כדי לקבוע מי יזכה בבחירה הראשונה בדראפט הקרוב.
דעת רוב הפרשנים הייתה כי הבחירה ראשונה של הדראפט בשנת 1969 תהיה לו אלסינדור מאוניברסיטת UCLA.
הבאקס זכו בהגרלה, אך נאלצו לנהל מלחמה עיקשת נגד ליגת ה-ABA, שעלתה לגדולה באותה התקופה.
1969–1975: תקופת כרים עבדול-ג'באר ואוסקר רוברטסון
בעוד שהיה צפוי כי הגעתו של לו אלסינדור תהפוך את הבאקס לקבוצה בולטת הליגה עוד בעונה שלאחר בחירתו, אף אחד לא ציפה לתצוגה של עונת 1969/1970. הבאקס סיימו במאזן של 56-26, מאזן הפוך למאזן השלילי אותו השיגו עונה קודם לכן.
מאזן זה היה השני בליגה, אחרי הניו יורק ניקס.
השיפור של 30 ניצחונות, בהשוואה לעונת קודמת, היה לטוב בהיסטוריה של ליגת ה-NBA עד שבוסטון סלטיקס שיפרה את מאזנה מ-30 ניצחונות בעונת 1978/1979 ל-61 (שיפור של 31 ניצחונות) ניצחונות בעונת 1979/1980 (שיפור שהושג לאחר הגעתו של רוקי מצטיין אחר לליגה, לארי בירד).
הבאקס גברו על פילדלפיה 76' בחמישה משחקים בסדרת חצי גמר המזרח, אך הפסידו בגמר המזרח לניו יורק ניקס, גם כן בחמישה משחקים.
לו אלסינדור זכה בהפרש ניכר בתואר רוקי השנה.
בעונה שלאחר מכן, עונת 1970/1971, זכו הבאקס בטרייד לא צפוי, כאשר רכשו את אוסקר רוברטסון, הידוע בכינוי "ביג או" (big O), מקבוצת סינסינטי רויאלס.
כתוצאה מכך, בעונתם השלישית בלבד, הגיעו הבאקס למאזן של 66-16, המאזן השני בטיבו בתולדות הליגה לאותו הזמן, והמאזן הטוב ביותר בתולדות המועדון עד היום.
במהלך העונה הרגילה, השיגו הבאקס 20 ניצחונות רצופים, שיא NBA של אותו הזמן.
הבאקס דהרו לאורך הפלייאוף עם מאזן של 2–12, וזכו באליפות הליגה ב-30 באפריל 1971, כאשר גברו 0–4 על בולטימור בולטס.
הישג זה העמיד את הבאקס כקבוצת חדשה בליגה, שזכתה בזמן הקצר ביותר מאז הצטרפותה לליגה באליפות.
אליפות זו נשארה היחידה בהיסטוריה של המועדון עד עונת 2021/2022.
הבאקס נשארו קבוצה חזקה במחצית הראשונה של שנות ה-70. בעונת 1971/1972 השיגו הבאקס עונה שלישית ברציפות עם 60 ניצחונות ומעלה במהלך העונה הרגילה, והיו לקבוצת ה-NBA הראשונה המצליחה בזאת.
במהלך אותה עונה, המיר לו אלסינדור את דתו לאסלאם ושינה את שמו לכרים עבדול-ג'באר.
מילווקי גברה על גולדן סטייט ווריורס בפלייאוף בתוצאה 1–4, אך הפסידה בסדרת הגמר האזורית ללוס אנג'לס לייקרס 2–4. נראה כי פציעות הן שגרמו להדחה המוקדמת בפלייאוף של עונת 73–1972, אך הבאקס חזרו אל גמר ה-NBA בעונה שלאחר מכן, נגד בוסטון סלטיקס.
במשחק השישי בסדרה, קלע כרים עבדול-ג'באר זריקת וו (שהפכה לצורת הקליעה המזוהה עם השחקן) כדי לנצח במשחק, שנכנס לקלאסיקה של ליגת ה-NBA, לאחר שתי הארכות.
הבאקס הפסידו במשחק השביעי לסלטיקס; הייתה זו ההופעה האחרונה של הבאקס בסדרת גמר ליגת ה-NBA (נכון לשנת 2019).
כשהחלה עונת 75–1974, סבל עבדול ג'באר מפציעה בידו והקבוצה פתחה את העונה במאזן 3–13 שלילי.
לאחר חזרתו, פציעות אחרות פגעו בשחקני מילווקי ושלחו אותה לתחתית הבית ולמאזן של 38 ניצחונות לעומת 44 הפסדים.
בסיום העונה, הגיעה הפתעה בהודעתו של כרים עבדול-ג'באר כי הוא אינו מעוניין לשחק יותר עבור הבאקס, כשהוא מציין כי הוא מעוניין לעבור לשחק באחת מהערים הגדולות.
בשל כך הוא ביקש לעבור בטרייד ללוס אנג'לס או לניו יורק.
הנהלת המועדון לא הצליח לשכנע אותו להישאר במועדון וב-16 ביוני 1975, ביצעו הבאקס מגה-טרייד ושלחו את עבדול ג'באר ללוס אנג'לס לייקרס תמורת אלמור סמית', ג'וניור ברידג'מן, בראיין וינטרס, ודייוויד מיירס.
טרייד זה עורר סדרה של אירועים שהובילו בסופו של דבר לשינוי בבעלות המועדון.
ג'ים פיצג'ראלד, מחזיק המניות הגדול ביותר במועדון, התנגד לטרייד ורצה למכור את מניותיו.
על אף שפיצג'ראלד היה בעל המניות הגדול ביותר במועדון, הוא לא החזיק ברוב המניות ולא היה יכול לשלוט בהנהלה כדי למנוע את המהלך.
לאחר הטרייד הענק היו לבאקס עונות מעבר.
לאחר שנמכרו בשנת 1976 לג'ים פיצג'ראלד ושותפיו, נכנסו הבאקס לתקופה מוצלחת נוספת.
התקופה החלה עם מינויו של דון נלסון לתפקיד המאמן הראשי, בחודש נובמבר 1976, לאחר התפטרותו המפתיעה של לארי קוסטלו.
בדראפט של שנת 1977 היו לבאקס שלוש בחירות סיבוב ראשון: את הבחירה הראשונה, קנט בנסון, הבחירה השלישית, מארקס ג'ונסון, ואת הבחירה מספר 11, ארני גרונפלד.
ג'ונסון הפך למרכיב מרכז בקבוצה לשנים רבות.
בשנת 1979 צירפו הבאקס את הרוקי סידני מונקריף לאחר שבחרו אותו חמישי בדראפט של אותה השנה.
ב-18 באוקטובר 1977 ג'באר, ששיחק בשורות הלייקרס, הכה בקנט בנסון במהלך המשחק בין שתי הקבוצות.
ג'באר שבר את ידו באירוע.
בנסון היה שחקן אגרסיבי מתחת לסל וג'באר, בעל חגורה שחורה באמנות לחימה, איבד מולו את קור הרוח.
כרים עבדול-ג'באר נקנס ב-5,000 דולר על ידי הנהלת הליגה והחמיץ את 20 המשחקים הבאים.
מאז אותו אירוע בנסון הפסיק לשחק בצורה אגרסיבית יותר.
בחודש פברואר 1980 ביצעו הבאקס טרייד על בנסון והעבירו אותו לדטרויט תמורת בוב לניר הוותיק, וזאת כדי למלא את החור שנוצר כתוצאה מעזיבתו של ג'באר.
הבאקס זכו באליפות הבית המערב-תיכוני בשנת 1980. לאחר שהפסידו לסיאטל סופרסוניקס בחצי גמר הפלייאוף המערבי, עברו הבאקס לבית המרכזי שבאזור המזרחי.
לאחר המעבר זכו הבאקס ב-6 אליפויות רצופות של הבית המרכזי והשיגו 11 עונות רצופות עם יותר מ-50% ניצחונות במהלך העונה הסדירה.
באותן השנים הפכה מילווקי למתמודדת קבועה על תואר אלופת המזרח, בעיקר עקב יכולתם הטובה של מונקריף, פול פרסי, קרייג הודג'ס, והגעתם של טרי קאמינגס, ריקי פירס וג'ק סיקמה, בטרייד מהלוס אנג'לס קליפרס וסיאטל (בהתאמה).
למרות זאת, הבאקס נכשלו בניסיונותיהם להגיע שוב לגמר ה-NBA, כשהם מודחים בכל פעם על ידי בוסטון סלטיקס או פילדלפיה 76'.
במהלך רוב שנות ה-70 היו צבעי המועדון בצבע ירוק יער, אדום עמוק, ולבן.
בשנת 1978, הוסיפה הנהלת המועדון גוונים שונים של ירוק לצבעי המדים, ובשנת 1980 הם הסירו את צבעי האדום מהמדים.
בשנת 1985 פיצג'ראלד ושותפיו החליטו למכור את מילווקי באקס.
פיצג'ראלד סבל מבעיות בריאות וכמה משותפיו רצו למכור את חלקם בקבוצה.
הבאקס שיחקו באותה התקופה באולם הקטן ביותר בליגת ה-NBA' והעירייה לא רצתה לבנות אולם חדש עבורם.
איש העסקים ממילווקי (שלימים הפך לסנאטור) הרב קוהל הביע חשש כי קבוצת משקיעים מחוץ למילווקי עלולה לרכוש את המועדון ולהעבירו לעיר אחרת ולפיכך רכש אותו.
לפני שההעברה הושלמה, הודיעו ג'יין וללוייד פטיט ממילווקי כי הם תורמים אולם חדש למועדון שנקרא בראדלי סנטר.
בשנת 2003, לאחר ששקל למכור את המועדון, הודיע קוהל כי הוא החליט לא למכור את המועדון למייקל ג'ורדן וכי הוא: "ימשיך להחזיק בבעלות עליהם, לשפר אותם ולחייב אותם להישאר בוויסקונסין".
במשך רוב שנות ה-90 שקעו הבאקס בבינוניות תחת שרביט האימון של פרנק המבלן, מייק דאנליבי וכריס פורד.
משנת 1991 ועד לשנת 1998 סבלו הבאקס משבע עונות רצופות של מאזן שלילי בתום העונה הרגילה.
במשך אותה תקופה בחרו הבאקס בגלן רובינסון כבחירה הראשונה בדראפט של שנת 1994, ובשנת 1996 החתימו את ריי אלן בטרייד שביצעו ביום הדראפט עם המינסוטה טימברוולבס.
לשני השחקנים היה תפקיד מרכזי בתחייה המחודשת של הבאקס בשנות ה-90 המאוחרות.
כדי לציין את יום השנה ה-25 למועדון בשנת 1993 שיפצו הבאקס את מראה המדים והלוגו של המועדון.
הלוגו הישן, שהציג איל מצויר, הוחלף לטובת איל מלכותי יותר.
הצבעים המרכזיים של מדי המועדון שונו גם כן, כאשר האדום הוחלף בסגול.
מדים בצבע סגול החליפו את המדים הירוקים כמדים למשחקי החוץ של הבאקס.
הגרעין של "שלושת הגדולים", ריי אלן, סם קאסל וגלן רובינסון החל להתגבש.
לאחר עשור בו השתרכו הבאקס בירכתי הליגה, חיפשה הנהלת המועדון לשפר ולקדם את קבוצת הכדורסל של המועדון.
בשנת 1998 שכר המועדון את המאמן הוותיק ג'ורג' קארל, שהגיע לגמר ה-NBA עם הסיאטל סופרסוניקס.
תחת הנהגתו של קארל והג'נרל מנג'ר ארני גרונפלד, ועם התוספת היציבה של כישרונות כמו: טים תומאס וסם קאסל, הפכו הבאקס לקבוצה צמרת באזור המזרח.
הגרעין של "שלושת הגדולים" המורכב מריי אלן, סם קאסל וגלן רובינסון, יחד עם קארל, יצר רנסאנס מוצלח במילווקי.
הקבוצה הגיעה לשיאה בעונת 2000/2001, כאשר ניצחה 52 משחקים במהלך העונה הרגילה וזכתה באליפות הבית המרכזי.
בעונה זו הצליחו הבאקס להגיע לגמר המזרח, בו הפסידו בשבעה משחקים לפילדלפיה 76'.
לאחר תכנון מדוקדק ולאחר שהצליחו להגיע לגמר המזרח וקרוב להופעה בגמר ה-NBA בשנת 2001, חשבו הבאקס לעשות מהלך נוסף במהלך הפגרה ולהביא לקבוצה תוספת של שחקן שיחד עם הסגל הנוכחי יביא את הקבוצה לגמר ה-NBA.
תחת עידודו החזק של קארל, רכשו הבאקס את אנתוני מייסון בתחילת עונת 2001/2002. על הנייר רכישה זו וסגל השחקנים הקיים הפכו את הבאקס כקבוצה ש"חייבת לנצח" בדרך לגמר ה-NBA באזור המזרח.
אך במציאות, על המגרש ומחוצה לו, הכימיה הקבוצתית נהרסה מנוכחותו של מייסון.
הבאקס, שבאמצע העונה דורגו במקום הרביעי במזרח, החלו לשקוע באופן מפתיע.
רגע השפל של הבאקס הגיע בלילה האחרון של העונה הרגילה עם הפסד לדטרויט פיסטונס, הפסד שמנע מהבאקס להעפיל אל משחקי הפלייאוף.
השקיעה הביאה למתיחות בין שלושת כוכבי המועדון למאמן ג'ורג' קארל, שתוצאותיה היו טרייד בו הועבר גלן רובינסון לאטלנטה הוקס תמורת טוני קוקוץ', ובחירת סיבוב ראשון בדראפט של שנת 2003, שנוצלה כדי לבחור את טי.
במהלך עונת 2002/2003 ביצעו הבאקס טרייד על כוכב הקבוצה ריי אלן ורונלד מארי (שהיה שחקן מחליף), והעבירו את השניים לסיאטל סופרסוניקס תמורת גארי פייטון ודזמונד מייסון.
הטרייד איפשר לכוכב העולה מייקל רד לקבל יותר דקות משחק, ויחד עם גארי פייטון בקו האחורי, סיימו הבאקס את העונה במאזן 40–42. הבאקס העפילו אל הפלייאוף, אך הפסידו בסיבוב הראשון בשישה משחקים לניו ג'רזי נטס.
במהלך הפגרה ביצע המועדון טרייד ושלח את סם קאסל והסנטר ארווין ג'ונסון למינסוטה תמורת ג'ו סמית'.
פייטון עזב לאחר שהפך לשחקן חופשי, וזאת לאחר ששיחק רק 28 משחקים במדי הבאקס.
גם תקופת כהונתו של ג'ורג' קארל כמאמן הראשי של הקבוצה הסתיימה לאחר עונת 2002/2003. תוך פרק זמן של שנה אחת איבדה הקבוצה את מאמנה ואת "שלושת הגדולים" שלה, לאחר שהיו אחראים להצלחותיו של המועדון בתקופה הקודמת לאותה עונה.
2003–2008: פלייאוף וכישלונות במהלך העונה הרגילה
תחת הנהלתו של הג'נרל מנג'ר החדש לארי האריס סבלו הבאקס מחוסר עקביות ופציעות רבות במהלך שש השנים הבאות.
במהלך פרק זמן זה הצליחו הבאקס להעפיל אל משחקי הפלייאוף פעמיים, תחילה תחת המאמן טרי פורטר בשנת 2004, ולאחר מכן תחת המאמן טרי סטוטס בשנת 2006. בשני מקרים אלה הם נוצחו בידי הדטרויט פיסטונס בחמישה משחקים.
במהלך תקופה זו פרח מייקל רד והפך לשחקן אולסטאר, כשהוא מהווה איום קליעה תמידי ליריבות, והפך ל"פנים החדשות" של המועדון.
הבאקס זכו בבחירה הראשונה של דראפט 2005, וניצלו אותה כדי לבחור את אנדרו בוגוט.
במהלך ארבע שנותיו הראשונות במילווקי סבל בוגוט מחוסר עקביות ומפציעות, אך במשך הזמן הצליח והפך לשחקן מפתח בשורות הבאקס.
בחודש מרץ 2008 ציינו הבאקס 40 שנות פעילות ואוהדי הקבוצה בחרו את קבוצת כל הזמנים, כאשר בהרכבה שחקנים כמו: כרים עבדול-ג'באר, אוסקר רוברטסון, ריי אלן, סידני מונקריף, ומייקל רד.
באותו החודש הודיעה הנהלת המועדון כי לא תחדש את חוזהו של הג'נרל מנג'ר לארי האריס, שהסתיים ב-30 ביוני 2008. הבאקס שכרו את ג'ון האמונד, שהיה סגן נשיא פעולות הכדורסל בדטרויט פיסטונס, כג'נרל מנג'ר החדש, ובכך הביאו לבאקס מנהל חדש המקושר עם הצלחה.
ב-17 באפריל 2008 הודיעה הנהלת המועדון כי לארי קריסקוויאק, המאמן השלישי והאחרון אותו שכר לארי האריס, משוחרר מתפקידיו במועדון.
ב-21 באפריל 2008 הודיעו הבאקס על העסקתו של סקוט סקיילס כמאמן הראשי של הקבוצה, זאת לאחר שקודם הועסק על ידי השיקגו בולס ופיניקס סאנס.
ב-26 ביוני 2008 רכשו הבאקס את ריצ'רד ג'פרסון מניו ג'רזי נטס בטרייד גדול שכלל בתמורה בחירת סיבוב ראשון ואת השחקנים: אי ג'יאנליאן ובובי סימונס.
מאוחר יותר באותו היום בחרו הבאקס את שחקנה של אוניברסיטת וירג'יניה המערבית ג'ו אלכסנדר כבחירה השמינית באותו הדראפט.
אלכסנדר היה השחקן הראשון יליד טאיוואן ב-NBA.
בדראפט של שנת 2009 בחרו הבאקס את הפויינט גארד המבטיח ברנדון ג'נינגס, שהגיע אל ה-NBA היישר מליגת התיכונים, אך שיחק באיטליה שנה קודם לכן.
במהלך אמצע העונה ביצע ג'ון האמונד טרייד, שהעביר את האקים ווריק לשיקגו תמורת ג'ון סלמונס.
סלמונס קלע 19.9 נקודות בממוצע למשחק.
משחקו של ג'נינגס, יחד עם השתפרותו של אנדרו בוגוט, ההשתפרות המפתיעה של ארסאן אילייסובה והגעתו של ג'ון סלמונס, הביאה את הקבוצה לתחרות על מקום בפלייאוף.
בתחילת העונה הבאקס נצפו כקבוצה שלא תשתתף במרוץ אל הפלייאוף, בו לא הופיעו בארבע השנים הקודמות.
בחודש אוקטובר מצאו את עצמם הבאקס בעמדת פיגור אחרי הקליבלנד קאבלירס בבית המרכזי, אך בסופו של דבר הם הצליחו להשיג מקום בפלייאוף במרווח ביטחון, לאחר שב-6 באפריל 2010 ניצחו בחוץ את שיקגו בולס.
באותו הזמן החל לתפוס המשפט "פחד מהאיל", סביר להניח עקב אמירתו של פרשן ESPN שאומצה ונכתבה על לוחות ההודעות האלקטרוניים בבראדלי סנטר ועל ידי אוהדי יציע 6 הקנאים, המכונים "איילים מוכי כלבת" ('rabid Bucks').
הסיסמה תפסה היטב בקרב שאר אוהדי הבאקס שהחלו להופיע למשחקי הבית עם שלטים ועליהם הסיסמה, אשר הפכה במהרה למעין קריאת המלחמה של המועדון במהלך משחקי הפלייאוף.
הבאקס סיימו את העונה במאזן 36–46 ותפסו את המקום השישי במזרח.
הם הודחו לאחר סדרה קשה ומותחת שנמשכה שבעה משחקים מול אטלנטה הוקס בסיבוב הראשון.
הייתה זו הנקודה הגבוה ביותר אליה הגיעו הבאקס במשחקי הפלייאוף מאז שנת 2001. ריצת הפלייאוף של הבאקס הייתה קצרה, ונגרמה בחלקה עקב פציעתו של אנדרו בוגוט ששבר את ידו.
הוא נפצע כשנפל לאחר ביצוע הטבעה באחד ממשחקי סוף העונה הרגילה, פציעה שהביאה לסיום מוקדם של העונה.
בעונת 2010/2011 סיימו הבאקס במקום התשיעי במזרח והחמיצו את משחקי הפלייאוף.
בדראפט 2013 בחרו הבאקס את יאניס אדטוקומבו במקום ה-15. עונת הרוקי שלו הייתה סבירה, והוא קלע בה 6.9 נקודות למשחק ונבחר לחמישיית הרוקיז השנייה.
הקואורדינציה והאתלטיות הנדירות לגובהו אפשרו לו לשחק בעמדת הרכז בחלק מהזמן, מה שהפך אותו לשחקן שקשה לשמור עליו.
למרות זאת, את העונה סיימה מילווקי במקום האחרון בליגה עם מאזן 15–67, וקיבלו את הבחירה השנייה בדראפט 2014, אותה הם ניצלו כדי לבחור את ג'בארי פארקר, שיחד עם אדטוקומבו היוו בסיס צעיר ומבטיח לעתיד.
בעונת 2014/2015 עשתה הקבוצה קפיצת מדרגה משמעותית וסיימה את העונה במאזן 41-41, למרות פציעתו של ג'בארי פארקר.
גורמים לכך היו קפיצת מדרגה של אדטוקומבו, פריצה של כריס מידלטון והצטרפות במהלך העונה של מייקל קרטר-ויליאמס (זוכה רוקי השנה ב-NBA ב-2014), כמו גם הגנה קשוחה.
הקבוצה עלתה לפלייאוף מהמקום השישי, אך הודחה כבר בסיבוב הראשון לאחר שישה משחקים מול שיקגו בולס.
לאחר העונה המפתיעה הזאת הייתה תקווה גדולה במועדון לצאת לדרך חדשה ולעשות קפיצה נוספת קדימה, ואף לאיים על פסגת המזרח.
במהלך פגרת הקיץ הצליחה הקבוצה להחתים את גרג מונרו לחוזה לשלוש שנים, מה שנחשב להצלחה גדולה לקבוצה שלא הייתה לה כמעט שום החתמה גדולה במהלך השנים שקדמו לכך.
למרות התקוות, הקבוצה חוותה נסיגה ביכולת במהלך העונה, שנגרמה בעקבות ירידה חדה ביכולת ההגנתית, והיא סיימה את העונה במקום ה-12 במזרח במאזן 33–49 ומחוץ לפלייאוף.
נקודת האור היחידה באותה עונה הייתה הפריצה המשמעותית של יאניס אדטוקומבו שהחל לשחק חלק משמעותי מהזמן כרכז, דבר שגרם לקושי רב בשמירה עליו.
בנוסף, היו לו חמישה טריפל דאבלים באותה עונה, הישג שהיווה שיא מועדון לבאקס.
את עונת 2018/2019 הרגילה סיימו הבאקס עם המאזן הטוב בליגה, 60–22, הודות ליכולת מצוינת של אדטוקומבו אשר זכה בתואר ה-MVP של העונה הסדירה.
בפלייאוף 2019 העפילה הקבוצה לגמר האזור המזרחי, אך הפסידה מול טורונטו ראפטורס, בתוצאה 2–4.
גם את עונת 2019/2020 סיימו הבאקס עם המאזן הטוב ביותר בליגה, 56–17, (העונה קוצרה בעקבות מגפת הקורונה), פעם נוספת בזכות עונה מדהימה של יאניס אדטוקומבו, שזכה בפעם השנייה ברציפות בתואר ה-MVP, וכן בתואר שחקן ההגנה של העונה.
בסיבוב הראשון של פלייאוף 2020 ניצחו הבאקס את אורלנדו מג'יק בתוצאה 4–1, אך הודחו בחצי גמר המזרח על ידי מיאמי היט בתוצאה 1–4.
בקיץ 2020 קיבלה מילווקי את האולסטאר לשעבר ג'רו הולידיי בטרייד בין ארבע קבוצות, במסגרתו ויתרה על אריק בלדסו, ג'ורג' היל, אר.
המפטון ו-4 בחירות דראפט עתידיות.
הבאקס גם חידשו את החוזה של אדטוקומבו לעוד 5 שנים תמורת כ-228.2 מיליון דולר, החוזה הגדול ביותר אי פעם עד אז של שחקן ב-NBA.
בעונת 2020/2021 זכתה מילווקי באליפות ה-NBA השנייה בתולדותיה, לאחר שבגמר נקלעה לפיגור 0–2 מול פיניקס סאנס.
הקבוצה ניצחה בארבעה משחקים רצופים וזכתה בסדרת הגמר בתוצאה 4–2. אדטוקומבו, שקלע 50 נקודות במשחק השישי, זכה בתואר ה-MVP של סדרת הגמר ב-NBA.
בעונת 2024/2025 זכו הבאקס בגביע ה-NBA, בשנה השנייה לייסודו של הטורניר.
בגמר ניצחו הבאקס את אוקלומה ת'אנדר בתוצאה 81:97.
הקמע הרשמי של המילווקי באקס הוא בנג'ו, המשוחק על ידי קווין ונדרקולק.
המילה "בנג'ו" נטבעה במקור על ידי אדי דוקט, הכרוז הוותיק של המילווקי באקס.
דוקט השתמש במילה בכל פעם ששחקני הבאקס קלעו סל מרחוק.
השימוש במילה נעשה לעיתים קרובות בגין קליעותיו של הקלע ג'ון מקגלוקלין.
באופן טבעי, כשהגיע זמנם של הבאקס לבחור שם לקמע של המועדון, זכה השם "בנג'ו" בתחרות.
בנג'ו הוא הקמע הרשמי של הבאקס מזה 35 שנים.
הוא ערך את הופעת הבכורה שלו ב-18 באוקטובר 1977 במשחק הפתיחה לעונת 1977/1978. בנוסף להופעת הבכורה של בנג'ו, משחק זה גם גילם בתוכו את המשחק של הבאקס נגד כוכבם לשעבר, כרים עבדול-ג'באר וקבוצתו הלוס אנג'לס לייקרס במילווקי ארנה.
בנג'ו עבד קשה כד להפוך פופולרי על אוהדי הבאקס ברחבי מדינת ויסקונסין במהלך השנים.
בנג'ו הופיע בבתי ספר, מצעדים, ובפסטיבלים כשגריר של רצון טוב של המועדון.
האקרובטיקה בקליעה לסל אותה הוא מבצע מגובה רב, הריבאונדים הנועזים שלו, וכמה מייצגים קומיים ישנים שלו עדיין משמשים להמרצת עידוד הקהל בבראדלי סנטר.
מאז שנת 2001, מופיע בנג'ו בקביעות במשחקי האולסטאר של ה-NBA.
במהלך סוף שבוע האולסטאר ב-NBA של שנת 2009 שהתקיים בפיניקס, אריזונה, נפצע בנג'ו במהלך מהתלה שביצע.
בעודו עומד על קצה הסל החליקה רגלו הימנית של בנג'ו דרך הטבעת, והוא נפל על הטבעת.
לאחר מכן הוא המשיך ונפל כולו דרך הטבעת.
בנג'ו קרע את אחת הרצועות בברכו כתוצאה מהנפילה ולא יכול היה להמשיך ולהופיע בשארית
עונת 2008/2009, כאשר מעת לעת הוא הופיע במשחקים בכיסא גלגלים.
מדי המועדון הראשונים של המילווקי באקס היו מבוססים על צבעי המדים של קבוצת בוסטון סלטיקס, כולל אותיות ומספרים.
מדי משחקי החוץ הירוקים הציגו את שם המועדון וספרות השחקנים בלבן ועיטורים אדומים.
מדי משחקי הבית הלבנים הציגו את כינוי הקבוצה ומספרי השחקנים בצבע ירוק עם עיטורים בצבע אדום.
סכמת הצבעים התהפכה בעונת 1971/1972. בעונת 1973/1974 מדי משחקי החוץ של המועדון הציגו את השם מילווקי ואת מספרי השחקנים באדום עם עיטורים בצבע לבן.
עונה לאחר מכן השתמש המועדון באותה הנוסחה גם למדי משחקי הבית.
בעונת 1976/1977 מדי משחקי החוץ שונו, כך שהשם מילווקי הופיע באותיות גדולות בעוד מדי משחקי הבית נשארו כשהיו.
מכנסי השחקנים הציגו את הכינוי באקס בצד רגל שמאל.
בעונת 1978/1979 עיצבו הבאקס את מדיהם מחדש, כשהציגו פסים שהופיעו בצד המדים בגוונים שונים של ירוק, כאשר הם מושפעים ממדי קבוצת הבייסבול יוסטון אסטרוס.
גם המדים הירוקים וגם הלבנים הציגו את הכינוי באקס.
בהמשך לשינוי לוגו המועדון בעונת 1993/1994, שינו הבאקס שוב את מדי הקבוצה.
צבעי מדי משחקי החוץ שונו לסגול והמספרים היו בצבע כסף עם עיטורים בצבע ירוק, ובנוסף פסים בצידי המדים בצבע ירוק.
המדים הלבנים של משחקי הבית הציגו את ספרות השחקנים ושם המועדון בצבע ירוק עם עיטורים בצבע כסף, כאשר הפסים בצידי המדים היו בצבע סגול.
הפסים נוספו גם לחולצות השחקנים בעונת 2001/2002.
בעונת 1995/1996הציגו הבאקס את המדים האלטרנטיביים של המועדון שהיו בצבע ירוק.
האותיות של המילה באקס הופיעו בצבע בלבן הדוהה לכסף ולסגול, וספרות השחקנים הופיעו בצבע לבן עם עיטורים בצבעים ירוק וסגול.
המדים הציגו את סמל האיל של המועדון בצידם הימני.
בהווה מדי המועדון מילווקי באקס הם בצבע לבן עם פסים בצבע ירוק בצדדים.
בכל פס ירוק ישנו פס אדום המתפצל לשניים עם הגיעו לכתפיים.
הכיתוב הוא המילה באקס בלבד.
מספרי השחקנים הם בצבע ירוק עם קצוות בצבע אדום.
למילווקי ישנם שני מדי חוץ.
הראשי הוא בצבע ירוק ובאותו עיצוב של מדי הבית, אך הפסים העבים הם בצבע אדום ואילו הדקים הם בצבע לבן.
גם על מדים אלה ישנה המילה באקס בלבד, ומספרי השחקנים הם בלבן המודגש בכסף וקצותיהם אדום.
שני המדים הוצגו לראשונה בעונת 2006/2007. מדי המועדון המשניים למשחקי החוץ הם בצבע אדום, והם הוצגו בעונת 2008/2009. הם דומים למדי המועדון שהיו משנות ה-60 ועד לשנות ה-80. המילה מילווקי בצבע לבן וכסף מופיעה עליהם, יחד עם מספרי השחקנים.
מאז עונת 2005/2006 כל משחקי הבאקס שאינם משודרים ארצית, משודרים באופן בלעדי בפוקס ספורט ויסקונסין.
לפני כן, החל בשנות ה-70 ועד שנת 1999, המשחקים היו משודרים בתחנת WVTV באזור מילווקי, כאשר היו משודרים בעיקר משחקי החוץ בכל מדינת ויסקונסין ועל ידי תחנות לוויין מקומיות בשווקים אחרים.
בין השנים 1999–2005 WCGV-TV חלקה את שידור המשחקים עם פוקס ספורט ויסקונסין.
החל משנת 1986 משדר את משחקי הבאקס ג'ים פאנצ'ק, וכפרשן, החל משנת 1976 משמש שחקן הבאקס בעבר, ג'ון מקגלוקלין.
הנתונים מעודכנים לסיום עונת :
נקודות: 64, יאניס אדטוקומבו מול אינדיאנה פייסרס,13 בדצמבר 2023.
ריבאונדים: 33, סוון נייטר מול אטלנטה הוקס, 19 בדצמבר 1976.
אסיסטים: 24, רמון סשנס מול שיקגו בולס, 14 באפריל 2008.
חטיפות: 10, אלווין רוברטסון מול יוטה ג'אז, 19 בנובמבר 1990.
חסימות: 10, כרים עבדול-ג'באר מול דטרויט פיסטונס, 3 בנובמבר 1973, ולארי סנדרס מול מינסוטה טימברוולבס, 30 בנובמבר 2012.
מועדון כדורגל מילוול הוא מועדון כדורגל אנגלי מהעיר לונדון המשחק בצ'מפיונשיפ.
אצטדיונה של הקבוצה הוא הדן (שמכיל 20,146 מקומות) שבדרום-מזרח לונדון.
המועדון נקרא על שם נמל מילוול השוכן באייל אוף דוגס שלגדות נהר התמזה.
הקבוצה ידועה גם בכינוי "האריות", הודות לאריה המעטר את סמל המועדון.
דרבי מפורסם של המועדון ואוהדיו היא עם קבוצת וסטהאם יונייטד הלונדונית, כאשר בין שני המועדונים התפתחה יריבות היסטורית ואיבה ארוכת שנים שהתחילה מאז הקמתם של שני המועדונים בסוף המאה ה-19.
המועדון נוסד בשם "Millwall Rovers" בשנת 1885 על ידי פועלי נמל סקוטיים שעבדו בחברת הברזל והספנות "JT Morton" שהייתה ממוקמת באייל אוף דוגס, מכאן נבחרו למדיה המסורתיים הצבעים כחול-לבן.
המשחק הראשון של הקבוצה היה נגד קבוצת לייטונסטון, והסתיים בתבוסה 0–5. בשנת 1886 המועדון החל לשחק באצטדיון "לורד נלסון" שהיה ממש מאחורי הפאב "לורד נלסון" בלונדון.
ב-1889 שונה שמו של המועדון ל"Millwall Athletic", לאחר שעבר לשחק ב"Athletic Grounds" בלונדון.
בשנת 1900 הגיעה הקבוצה לראשונה לחצי גמר גביע ה-FA, אך הפסידה לסאות'המפטון במשחק חוזר.
ב-1901 המועדון עבר שוב, הפעם לאצטדיון נורת' גרינוויץ', מפאת רצון של חברת הברזל שהייתה הבעלים של הקבוצה, להשתמש באתלטיק גראונדס בתור מגרש אחסון לחומרי גלם.
ב-1903 הגיעה הקבוצה בפעם השנייה בתוך 3 שנים לחצי גמר גביע ה-FA אך הפסידה שוב, הפעם לדרבי קאונטי.
בשנים 1908–1909 הוכתרה מילוול לאלופת הליגה המערבית באנגליה.
בשנת 1910 עבר המועדון עוד פעם מגרש, לאצטדיון הנוכחי, אצטדיון הדן ("The Den", באזור רובע ניו קרוס בלונדון).
המשחק הראשון באצטדיון היה נגד אלופת ליגת הדרום, ברייטון אנד הוב אלביון, שניצחה את מילוול 0–1.
בשנת 1920 נכנסה מילוול לראשונה למערכת הליגות של הפוטבול ליג כשהיא ידועה בשם "Millwall Football Club", ושובצה בליגה השלישית לעונת 1920/1921. משחקה הראשון בעונה היה ב-28 באוגוסט 1920, נגד בריסטול רוברס והסתיים בתוצאה 0–2 למילוול.
בשנת 1925 הגיעה מילוול לנקודת ציון של 11 משחקים ללא ספיגה, שיא אותו היא חולקת עם רדינג ויורק סיטי, היחידות שהצליחו לקבוע שיא זה במערכת הליגות של הפוטבול ליג.
בשנת 1928 סיימה מילוול במקום הראשון בליגה השלישית וקבעה שיא נוסף: 87 שערים בעונה אחת בליגה השלישית של הפוטבול ליג, שיא שנשאר עד היום בליגה זו.
בשנת 1937 הגיע מילוול לחצי גמר גביע ה-FA בפעם השלישית בהיסטוריה שלה, והייתה למועדון הראשון מהליגה השלישית שעושה זאת.
עוד לפני כן, בסיבוב החמישי של הגביע, משך המפגש של מילוול נגד דרבי קאונטי כמות שיא של 48,762 אוהדים, כמות צופים שעד שנת 2022 לא הגיע לאותה כמות במפגשים בסיבוב הזה.
בשנת 1938 המועדון הודיע כי הדיוק ה-16 מנורפוק, ברנרד פיצאילן-האוורד, הסכים להתמנות לנשיא המועדון.
ב-1943, כחלק מההפצצות על לונדון במלחמת העולם השנייה, הופצץ האצטדיון של מילוול ה"דן", מה שאילץ את מילוול לארח את משחקיה באצטדיוני היריבות הלונדוניות, אך ב-1944 הודות לתרומות ומתנדבים הצליח המועדון לשקם את האצטדיון מחדש, והמועדון חזר לארח את משחקיו בניו דן.
בשנת 1945, התקיים גמר גביע המלחמה (למחוז דרום) בו הפסידה מילוול 0–2 לצ'לסי באצטדיון ומבלי, שמשך כ-90,000 צופים.
בשנת 1957 הדהימה מילוול את ניוקאסל מהליגה הראשונה, כשניצחה אותה 1–2 בסיבוב החמישי של גביע ה-FA, בעוד היא נלחמת על הישרדותה בליגה השלישית של הפוטבול ליג.
מילוול הייתה ממייסדות הליגה הרביעית באנגליה ב-1958, והצליחה לסיים כאלופת הליגה ב-1962, אך ירדה חזרה לליגה הרביעית אחרי שנתיים בלבד.
בשנים 1964 ועד 1967 היה למילוול רצף של 59 משחקי בית ללא הפסד, הכלל 43 ניצחונות ו-16 תיקו, שהגיע לסיום רק בינואר 1967. ברצף זה הבקיעה הקבוצה 112 שערים, ספגה 33 בלבד וסיימה מתוכם עם 35 משחקים עם שער נקי.
בתקופה זו עלתה הקבוצה שתי ליגות כאשר סיימה שנייה ב-1965 ועלתה לליגה השלישית, ולאחר מכן סיימה שנייה גם ב-1966 והעפילה לליגה האנגלית השנייה.
ב-1972 פסספסה הקבוצה הבולטת של בריאן קינג, הארי קריפס, דרק פוסה ובארי קיצ'נר (מלך ההופעות של המועדון בכל הזמנים עם 602 הופעות), את העלייה לליגה הראשונה בנקודה אחת בלבד.
בשנת 1983, תחת הדרכתו של המאמן ג'ורג' גרהאם מעפילה הקבוצה לגמר פרס בית הפוטבול ליג שם ניצחה 2–3 את לינקולן סיטי.
ב-1985 הגיעה הקבוצה לרבע גמר גביע ה-FA ובמקביל חזרה לליגה השנייה, עם רצף עונתי ללא הפסד בבית.
בשנת 1988 העפילה מילוול לראשונה בתולדותיה לליגה הבכירה באנגליה, תחת הדרכתו של המאמן ג'ון דוקארטי.
את עונתה הראשונה בליגה הראשונה היא מסיימת במקום העשירי.
שנה מאוחר יותר בסיום עונת 1989/1990 נשרה מילוול חזרה לליגת המשנה לאחר שסיימה במקום ה-20 והאחרון.
בשנת 1993, עברה הקבוצה לאצטדיון הניו דן ("The New Den") שהחליף את אצטדיון ה"דן" הישן.
בשנת 1995 הפתיעה מילוול את ארסנל בגביע האנגלי והעיפה אותה כבר בסיבוב השלישי, אחרי משחק חוזר.
לאחר מכן ניצחנ מילוול גם את צ'לסי בדו-קרב בעיטות הכרעה בפנדלים, אך הפסידה לקווינס פארק ריינג'רס ברבע הגמר.
בשנת 1996 נשרה מילוול לליגה השלישית.
בעונת 1998/1999 הגיעה מילוול לגמר פרס הפוטבול ליג, אך הפסידה לויגאן את'לטיק 0–1.
בשנת 2001 מילוול חזרה לליגה השנייה, לאחר שסיימה במקום הראשון בליגה עם 93 נקודות, שהוא שיא מועדון חדש.
בשנת 2003 מונה דניס וייז, לשעבר שחקן קבוצת צ'לסי ונבחרת אנגליה לשחקן-מאמן קבוע בקבוצה.
בעונתו הראשונה במועדון וייז הדריך את הקבוצה לגמר גביע ה-FA הראשון בתולדותיה.
משחק הגמר נערך ב-22 במאי 2004, והסתכם בתבוסה 0–3 למנצ'סטר יונייטד.
אלא שכיוון שמנצ'סטר יונייטד כבר העפילה לליגת האלופות בסוף עונת , מילוול - קבוצה מליגת המשנה - הבטיחה לעצמה מקום בגביע אופ"א לעונת .
מילוול הודחה מהמפעל כבר בסיבוב הראשון על ידי קבוצת פרנצווארוש ההונגרית.
בעונת ירדה מילוול לליגה האנגלית השלישית.
בשנת 2007 רכש את המועדון האמריקאי ג'ון ברילסון, והופך לבעל המניות ולנשיא המועדון.
החלטתו הראשונה הייתה למנות את קני ג'אקט למאמן הקבוצה.
בסיום עונת סיימה מילוול במקום השלישי בליגה השלישית והגיעה למשחקי הפלייאוף על העלייה לליגת המשנה, מילוול ניצחה בחצי הגמר את הדרספילד ועלתה לגמר שם פגשה את סווינדון טאון וניצחה אותה 1–0 וחזרה לליגת המשנה באנגליה אחרי 4 שנות היעדרות, ואחרי שעונה לפני כן פספסו את העלייה בגמר הפלייאוף.
בשנת 2012 קבע המועדון שיא של 13 משחקים ללא הפסד.
בשנת 2013 הגיעה הקבוצה לחצי גמר הגביע האנגלי בו הפסידה לויגאן 0–2. בעונת ירדה מילוול לליגה השלישית באנגליה לאחר 4 עונות בליגת המשנה.
בעונת 2015/2016 העפילה מילוול לגמר הפלייאוף על העלייה לליגת המשנה אך נוצחה בגמר בידי בארנסלי.
שנה מאוחר יותר העפילה מילוול פעם נוספת לגמר הפלייאוף על העלייה לליגת המשנה והפעם ניצחה את ברדפורד סיטי ושבה לליגת המשנה אחרי שנתיים היעדרות.
היריבות הקשה, המרה והמפורסמת ביותר של מילוול היא נגד המועדון הלונדוני וסטהאם יונייטד.
היריבות בין אוהדי וסטהאם למילוול נחשבת לאחת היריבות האלימות והקשות בין מחנות אוהדים ברחבי העולם, וידועות בקרב חוליגנים כאחת היריבויות החמות שיש על הגלובוס.
שתי הקבוצות הן יריבות מקומיות שנוצרו במקור על ידי מפעלי ברזל וספנות יריבים ("קבוצות עבודה") באזור גדות נהר התמזה, ושכנו פחות מ-5 ק"מ אחד מהשני.
בשנות ה-20 היריבות הגיעה לשיאים חדשים בזמן אירועי שביתות המפעלים, כאשר המפעלים באזור אייל אוף דוגס (שייצגו אוהדי מילוול), סירבו לשתף איתם פעולה, ועקב כך תחושות קשות בין מחנות האוהדים לאורך השנים.
בשנת 1972, נהרג אוהד מילוול בתחנת הרכבת New Cross Station, לאחר שנפל מהרכבת בזמן קטטה עם אוהדי וסטהאם.
בעונת 2009/2010 הגרילו שתי הקבוצות אחת את השנייה בגביע הליגה האנגלי ונפגשו ב-25 באוגוסט 2009 באפטון פארק, היה זה המפגש הראשון בין הקבוצות מזה שנים.
קטטות בין אוהדים החלו מחוץ לאצטדיון עוד מלפני המשחק, מה שגרם לפרעות, חוליגניזם כללי והשחתת רכוש בקרב האצטדיון, מה שכלל דקירתו של אחד מאוהדי מילוול.
בנוסף התחממות האירועים הגיעה גם ליציעים ואוהדי וסטהאם החלו לפרוץ לדשא מה שגרם את הפסקת המשחק לפרקים.
יריבות זו אף מוזכרת בסרט "בלי חוקים" בכיכובם של אלייז'ה ווד וצ'ארלי האנם, סרט שמתמקד בקבוצת חוליגנים פיקטיבית בשם ה"Green Street Elite", שמבוססת על קבוצת אוהדים של וסטהאם, ובסרט ניתן לראות את היריבות הקשה והאלימות בין אוהדי וסטהאם לאוהדי מילוול.
למילוול יריבות נוספת נגד לידס יונייטד, שהיא יריבות בין אזורים צפון ודרום אנגליה, ונוצרה בעיקר בגלל יריבות ספורטיבית בין המועדונים שנפגשו המון פעמים בליגות הנמוכות, החל מהצטרפותן לפוטבול ליג ב-1920.
בנוסף ישנה עוד יריבות לקבוצה עם המועדון צ'רלטון את'לטיק, שהיא הקבוצה הכי קרובה למילוול מבחינה גאוגרפית ומגרשה הביתי ה"וואלי" נמצא פחות מ-7 ק"מ מה"ניו דן" של מילוול.
מילוול היא אזור בלונדון, באייל אוף דוגס שברובע הלונדוני טאוור המלטס.
מילוול שוכנת מעט דרומית לאזור התעשייה שבנמלי וסט אינדיה כולל מגדל קנרי וורף.
הרובע ידוע בעיקר בקבוצת הכדורגל שלו, מועדון כדורגל מילוול.
מקור שם הרובע מטחנות הרוח שעמדו באזור בעבר.
דגנים הובאו על גבי ספינות לאזור, ונטחנו לפני שהגיעו למאפיות ברחבי לונדון.
מילון אֶבֶן־שׁוֹשָׁן הוא השם שבו נודע מילון עברי, פרי יצירתו של אברהם אבן־שושן.
שמו של המילון, כפי שהופיע על־גבי כריכתו, השתנה במשך השנים:
מילון חדש: בשם זה נקראה המהדורה הראשונה של המילון, שיצאה לאור בשנים 1947–1952.
המילון החדש: בשם זה נקראה מהדורה מורחבת של המילון, שיצאה לאור בשנים 1966–1970.
מילון אבן־שושן: שם זה, שליווה את המילון באופן לא רשמי במשך שנים רבות, הפך לשמו הרשמי במהדורה מעודכנת של המילון שיצאה לאור בשנת 2003, עשרים שנה לאחר פטירתו של אברהם אבן־שושן.
מראשית ימיו ועד היום זכה המילון להצלחה רבה בקרב דוברי העברית, הצלחה שהתבטאה גם בהפצת עותקים פיראטיים שלו.
בכל מהדורותיו, המילון נדפס בניקוד מלא, והחל מהמהדורה שנקראה "המילון החדש" נכלל בו גם האיות בכתיב מלא של מילים שאיותן בצורה זו שונה מאיותן המנוקד (עקב השתנות כללי הכתיב המלא במהלך השנים, הכתיב המלא במילון אינו משקף בהכרח את כללי הכתיב המלא שהאקדמיה ללשון העברית נוהגת לפיהם כיום).
רבות מההגדרות מלוות בציטוטים מהספרות העברית, החל מהתנ"ך וכלה בספרות ימינו, להמחשת השימוש במילים.
המילון כולל כ־70,000 מילים (לשם השוואה, במילונו של אליעזר בן-יהודה הופיעו 23,000 מילים ובמילונו של גור 33,000 מילים).
סידור הערכים לפי השורש של המילה
השיטה של מילון אבן־שושן היא שיש לדעת מה השורש של פועל כדי למצוא אותו.
יתרון השיטה הוא שהמילון מסודר לפי ה"ליבה" של המילה – השורש שממנו מתפתחות שאר המילים מאותה המשפחה והחסרון הוא שנדרשת הכרה של השורש של המילה אותה מחפשים, ולכן לא תמיד החיפוש פשוט.
החל משנת 1943 החל אבן־שושן בעבודה מאומצת על המילון עבור הוצאת קריית ספר.
במשך כשלוש שנים (1942 עד 1945) שקד על מלאכת איסוף המילים.
הוא רתם לעבודה בני משפחה, חברים ומורים והטיל עליהם לציין כל מילה או צירוף מילים בספרות הכתובה שנראו להם כחידוש.
לימים גייס גם את בנו יובל למלאכה, ואת אחיו, שלמה, שהיה מתרגם בעיסוקו, ושאסף עבור המילון מילים מהספרות ומהעיתונות בעיקר.
בשלב הבא, כשהוא מצויד במבחר מילים רחב דיו, החל במלאכת כתיבת המילון לגופה, רישום הערכים וניסוח הגדרות ברורות לכל ערך וערך.
בשלב ניסוח ההגדרות למילים נעזר אבן־שושן בצוותי יועצים מקצועיים המומחים כל אחד בתחומו, כגון מיכאל בן־חנן בתחום הספורט ופרופ' נתן רוטנשטרייך בפילוסופיה.
במקביל החליט לעטר את המילון בציורים, בין השאר, מעולם החי והצומח, מתוך תפיסה שמראה עיניים, נוסף להסבר מילולי, עשוי לתרום למשתמש.
הכרך הראשון (אותיות א'–ז') של "מילון חדש" יצא בסוף שנת 1947 והוא תוכנן לצאת בארבעה כרכים.
לאחר כשש שנים, ב־1958, יצא לאור כרך מילואים למילון.
מאחר שמלאכת המילונאי אינה נגמרת לעולם, מיד לאחר הבאת המהדורה הראשונה של המילון לדפוס המשיך אבן־שושן לאגור ולבאר מילים חדשות ולחפש מונחים חדשים למהדורה הבאה.
כשניגש להתקנת המהדורה החדשה של המילון, עלה במחשבתו תחילה לעדכן את המילון רק בתחום אוצר המילים, בשיבוצו את כל הערכים שכונסו בכרך המילואים, ובהוספת שאר חידושי המילים והתצורות הלשוניות החדשות, שנצטברו במשך השנים ושנמצאו ראויים להיכלל במילון.
אולם, ככל שירד יותר לעמקה של העבודה, נתחוור לו כי אין די בכך; אגב מלאכה הוציא מ"בית גנזיו" את דברי הביקורת המרובים, הענייניים והמשכילים, שהתפרסמו בעיתונות היומית והתקופתית של הימים ההם על המילון.
כמו כן, יישם את מאות המשאלות וההצעות שהופנו אליו במשך השנים במכתבים ובשיחות שבעל פה.
על אלה נוספו שיקוליו ועיוניו המקצועיים.
כל אלה הביאוהו לידי מסקנה, כי ראוי לערוך את המילון כולו עריכה חדשה, עניינית ותוכניתית – לטובת הקוראים והמעיינים.
גם למהדורה זו יצא לאור כרך מילואים, בשנת 1983.
בהקדמה לכרך הראשון של "המילון החדש" הציג אבן־שושן את השקפתו ביחס לעדכון המילון:
עם השלמת מלאכת המילוֹן בשנת תשי"ב לא ראה המחבּר את המילוֹן, ואף לא היה בּדעתו לראוֹתוֹ, כ"סוֹף פּסוק".
זו דרכּהּ של כּל לשוֹן חיה – שאינה שוֹקטת על שמרי עבָרהּ וּמוֹרשתהּ, אלא היא מתפּתחת והוֹלכת, פּוֹשטת צוּרה ולוֹבשת צוּרוֹת, יוֹצרת וּמצרפת מוּנחים וצירוּפים חדשים לבּקרים לפי צוֹרכי החיים המתפּתחים, ואין המילוֹנאי בּן־חוֹרין להתעלם מהם.
שׂוּמה עליו להיות ער וקשוּב לדוֹפקהּ של הלשוֹן, לקלוֹט את השפע המתחדש, לבוֹר מתוכו את הקיים והשקוּל וּלכנסוֹ בּתוֹך אוֹצרוֹ.
ואם בּכל לשוֹן חיה כּך, בּלשוֹננוּ על אחת כּמה וכמה.
לאחר פטירתו של אברהם אבן־שושן יצאו לאור שלשה קובצי עדכונים והשלמות למילון, הראשון בעריכת ד"ר ראובן סיון, השני בעריכת ד"ר ראובן סיון ופרופ' רפאל ספן, והשלישי בעריכת פרופ' רפאל ספן (נפטר ב־17 בפברואר 1995).
בשנת 1997 יצאה לאור מהדורה משולבת, שבה שולבו בגוף המילון כל התוספות שנכללו בכרך המילואים לדורותיו.
בשנת 2003 יצאה לאור מהדורה חדשה מורחבת ומעודכנת של המילון, בעריכתו של פרופ' משה אזר, הנושאת את השם "מילון אבן־שושן" – מחודש ומעודכן לשנות האלפיים, ובה 7,000 ערכים חדשים.
המהדורה משקפת את הגישה המודרנית לעברית המדוברת, ויש בה הכרה גלויה בהשפעת האנגלית.
במהדורה הזאת גם מספר גדול במיוחד של מילים מן השפה המדוברת המשתנה במהירות על רקע השינויים בחיים הישראליים ובמבנה החברה והאוכלוסייה בישראל.
הייתה זו הפעם הראשונה שבה הוזנו ערכי המילון למחשב, ונדפסו בדרך זו.
במהדורה זו הושמטו האיורים שליוו את המילון במהדורות קודמות שלו, וסייעו להבנתן של מילים המייצגות עצמים מוחשיים.
כן נוספו לו מילות סלנג רבות, שאבן־שושן נמנע מלהכניסן למילונו, שכלל מילות סלנג מעטות.
נוספו מילים חדשות ומשמעויות חדשות למילים ישנות, והמילון נוקד מחדש, לפי כללי הניקוד החדשים של האקדמיה ללשון העברית.
לחלק מהמילים שונה הניסוח של ההגדרה, בלא ששונתה משמעותן.
דוגמה לכך היא הגדרתה של המילה "ביקיני": ניסוחו של אבן־שושן "כינוי לבגד־ים חושפני ביותר, 'המכסה טפח ומגלה טפחיים'" שונה לנוסח "כינוי לבגד־ים נשי חושפני העשוי בשני חלקים".
בשנת 2009 יצאה לאור גרסה מקוונת של המילון, כתוסף לתוכנת "בבילון".
מהדורת "מילון אבן־שושן מחודש ומותאם לשנות האלפים" של המילון כלולה במילוניה של חברת אפל וזמינה לשימוש במכשיריה (אייפון, אייפד, מק וכו').
משנת 2020 מוצגות הגדרות המילון גם באמצעות מנוע החיפוש גוגל, כאשר משתמשים באופרטור ":define".
בתיבת החיפוש כותבים "define:xyz" או "מה זה xyz?" כאשר xyz היא המילה המבוקשת (דוגמה: ערך המילה 'עברית').
המילון יצא מראשיתו בהוצאת קריית ספר.
בשנת 1993 נתגלע סכסוך בין ההוצאה לבין יורשיו של אבן־שושן בגלל פיגור בתשלום תמלוגים על המילונים שנמכרו.
בעקבות זאת, הודיעו היורשים על ביטול מכירת הזכויות של המילון להוצאה והביטול קיבל את אישור בית המשפט בשנת 1998. בשנת 1999 היורשים העבירו את הזכויות להוצאת המילון החדש.
מילובאן "מילו" פטר מירושביץ' אלבורנוז' (בספרדית: Milovan "Milo" Petar Mirošević Albornoz; נולד ב-20 ביוני 1980) הוא כדורגלן עבר צ'יליאני ששיחק בעמדת הקשר.
מירושביץ' החל את דרכו כשחקן בקבוצת אוניברסידד קאתוליקה הצ'יליאנית בעונת 1999/2000, ושיחק בשורותיה עד תום עונת 2001/2002.
בעונת 2002/2003, עבר מירושביץ' לקבוצת ראסינג קלוב הארגנטינאית, ושיחק במדיה עד תום עונת 2005/2006. ב-2004, הגיע עם ראסינג קלאב לשלב רבע גמר גביע הליברטדורס, טורניר כדורגל דרום אמריקאי המקביל לליגת האלופות.
בעונת 2006/2007 הושאל מירושביץ' לבית"ר ירושלים למשך עונה אחת, בה שיחק ב-35 משחקים וכבש 5 שערים.
בתום העונה, זכה מירושביץ' עם קבוצתו באליפות ליגת העל, החמישית במספר של הקבוצה.
מירושביץ' המשיך עונה נוספת במדי הקבוצה, אולם לא הרבה לשחק, ובינואר 2008 עזב את הקבוצה ועבר לארחנטינוס ג'וניורס הארגנטינאית, שם שיחק עד תום העונה.
בתחילת עונת 2008/2009 חזר לשחק בקבוצת נעוריו, אוניברסידד קאתוליקה.
בשנת 2012 עבר לשחק בקולומבוס קרו האמריקאית, מליגת ה-MLS, ובתחילת שנת 2013 חזר לאוניברסידד קאתוליקה.
בשנת 2014 עבר לאוניון אספניולה הצ'יליאנית.
מילווקי ברוארס היא קבוצת בייסבול אמריקאית מליגת ה-MLB, שבסיסה בעיר מילווקי, ויסקונסין.
הקבוצה משחקת בבית המרכזי של הנשיונל ליג.
הקבוצה הוקמה ב-1969 תחת השם סיאטל פילוטס, והצטרפה לליגה יחד עם שלוש קבוצות נוספות.
בתחילה שיחקו הפילוטס בעיר סיאטל, אך קשיים כלכליים של הבעלים הביאו למכירתה ימים ספורים לפני פתיחת עונת המשחקים של 1971. הקבוצה שנמכרה לבאד זליג (לימים הקומישינר של ה-MLB) הוטסה למילווקי ושמה שונה לברוארס, כינוי שניתן לכבוד מבשלות הבירה באזור, ולקבוצות בייסבול קודמות שפעלו בעיר בעבר תחת אותו שם.
עד 1997 שיחקה הקבוצה באמריקן ליג, ואף העפילה לוורלד סיריס היחיד בתולדותיה ב-1982 בו הפסידה 3–4 לאלופת הנשיונל ליג דאז, הסנט לואיס קרדינלס.
לפני עונת 1998 עברו הברוארס לנשיונל ליג, ומאז הם משחקים בבית המרכזי.
הקבוצה לא זכתה להצלחה גדולה בעשורים האחרונים ומאז הזכייה ב-1982 ועד 2007 לא הצליחה להעפיל פעם נוספת לפלייאוף.
בעונת 2008 הביאו הברוארס את המגיש סי.סי.
סבטיה בטרייד של אמצע העונה, ופיטרו את מאמנם 12 משחקים בלבד לפני סיומה.
צעדים אלו הביאו לזכייה בכרטיס לפלייאוף, לאחר שסיימו במקום השני בבית המרכזי במאזן 72–90.
מילובן ראייבאץ (בסרבית: Милован Рајевац; נולד ב-2 בינואר 1954 בצ'אייטינה, יוגוסלביה) הוא כדורגלן עבר סרבי, כיום מאמן נבחרת גאנה.
באוגוסט 2008 מונה ראייבאץ למאמן נבחרת גאנה בכדורגל והוביל אותה לטורניר גמר מונדיאל 2010. גאנה היא הנבחרת האפריקאית היחידה שהעפילה לשלב שמינית הגמר במונדיאל 2010, שם אף נצחה את ארצות הברית והעפילה לשלב רבע הגמר.
ראייבאץ התפטר מנבחרת גאנה ב-8 בספטמבר 2010 ולמחרת החל לאמן את הקבוצה אל-אהלי ג'דה מערב הסעודית.
בשנת 2011 עבר לאמן את נבחרת קטר.
מילון (באנגלית נקרא Dictionary, Map או Associative Array) הוא מבנה נתונים מופשט המגדיר אוסף של מפתחות וערכים.
המילון מורכב ממיפוי חד-ערכי בין מפתח (Key) לערך (Value).
הפעולה של מציאת הערך שמקושר למפתח מסוים נקראת חיפוש (ולעיתים גם שליפה), והיא הפעולה החשובה ביותר שמאפשר המילון.
לדוגמה, ספר-טלפונים יכול להיות ממומש באמצעות מילון – מיפוי שמות של אנשים (מפתחות) אל מספרי הטלפון שלהם (ערכים).
מילון בו המפתחות הם הערכים מגדיר קבוצה.
הממשק הנפוץ של מילון כולל את הפעלות הבאות:
חיפוש (Lookup) – הפעולה המקבלת מפתח, ומחזירה את הערך הממופה לאותו מפתח.
זוהי הפעולה הבסיסית שמגדירה מילון, וקיימת גם במילונים שאינם ברי-שינוי.
הוספה (Add) – פעולה המקבלת מפתח חדש וערך, ומוסיפה למילון מיפוי בין המפתח לערך.
מחיקה (Remove) – פעולה המקבלת מפתח ומסירה אותו (ואת הערך הממופה אליו) מהמילון.
החלפה (Reassign) – פעולה המקבלת מפתח קיים במילון וערך חדש, וממפה את המפתח לערך החדש (הערך הקודם נדרס ונמחק).
ניתן לבצע פעולה זו בעזרת מחיקה והוספה, אך לעיתים תמיכה ישירה בפעולה הזאת מאפשרת מימוש יעיל יותר.
פעולות נפוצות נוספות: בדיקת מספר המפתחות, ויצירה של איטרטור למעבר על הזוגות (מפתח, ערך).
ישנם מספר מבני נתונים אשר ניתן להשתמש בהם כדי לממש מילון.
ההבדלים בין המימושים השונים רבים, וכוללים את סיבוכיות הזמן והמקום של הפעולות השונות, תמיכה או אי-תמיכה במיון המילון לפי המפתחות, שמירת הסדר של הערכים שהוכנסו, וכמות הזיכרון שנדרשת על-מנת לאחסן את מבנה הנתונים (בזיכרון הפנימי של המחשב וכן בדיסק הקשיח).